b'\n_START_ARTICLE_\nValf\xc3\xa5ngare\n_START_SECTION_\nHandling\n_START_PARAGRAPH_\nDen norske skipsrederen Jensens datter Sonja Jensen er ute og morer seg med den svenske l\xc3\xb8ytnant Allan Blom. Blom har lagt det milit\xc3\xa6re bak seg, fordriver tiden p\xc3\xa5 sin fars, oljedirekt\xc3\xb8r Bloms, kontor og lever et playboyliv. Men n\xc3\xa5 har unge herr Blom forelsket seg i Sonja p\xc3\xa5 alvor. Det har ogs\xc3\xa5 Olav Lykke. Han er styrmann p\xc3\xa5 det norske hvalfangstskipet Kosmos II, som skal dra til S\xc3\xb8rishavet p\xc3\xa5 hvalfangst._NEWLINE_Lykke er sjalu. N\xc3\xa5r Sonja meddeler ham om at hun ikke rekker \xc3\xa5 treffe ham i kveld, den siste kvelden f\xc3\xb8r Kosmos II reiser, fordi hennes far - skipsrederen - holder middag for direkt\xc3\xb8r Blom med s\xc3\xb8nn, koker det over for ham. Lykke vil hevne seg p\xc3\xa5 sin rival._NEWLINE_Allan oppvarter Sonja under middagen, men hun gir ham ikke mye respons. Han undres p\xc3\xa5 om hun ikke liker ham, litt? S\xc3\xa5 si det da. Senere p\xc3\xa5 kvelden dukker Allan opp i en havnekneipe og st\xc3\xb8ter der p\xc3\xa5 Lykke, som han ikke kjenner. Lykke lurer ham og direkt\xc3\xb8r Bloms tjener Nilsson med seg om bord p\xc3\xa5 Kosmos II. Der drikker han dem under bordet og l\xc3\xa5ser dem inn i en lugar, hvoretter Kosmos II seiler til sj\xc3\xb8s. De to er n\xc3\xa5 i Lykkes vold. Han har dessuten tatt deres identitetspapirer. Allan kaller seg i stedet for Axel Berg. Sonja g\xc3\xa5r hjemme og uroer seg for Allan. Kanskje hun liker ham litt likevel?'